อเบอร์ดีนฟันธงสหรัฐฟื้น
หนุนตลาดหุ้นประเทศพัฒนาแล้วเด่นตลาดเกิดใหม่ยังโตสูงแต่จะชะลอลง
29 ต.ค. 2565

หนุนตลาดหุ้นประเทศพัฒนาแล้วเด่นตลาดเกิดใหม่ยังโตสูงแต่จะชะลอลง
บลจ.อเบอร์ดีน มองเศรษฐกิจสหรัฐฟื้น หนุนตลาดหุ้นพัฒนาแล้วเด่น โอกาสลงทุนตลาดหุ้นอเมริกา 
นายพงค์ธาริน ทรัพยานนท์ หัวหน้าฝ่ายตราสารหนี้ บริษัทหลักทรัพย์จัดการกองทุน (บลจ.) อเบอร์ดีน เปิดเผยว่า บริษัทเชื่อว่าเศรษฐกิจสหรัฐอยู่ในช่วงของการฟื้นตัว ซึ่งส่งผลดีต่อเศรษฐกิจโลกโดยรวม แม้เศรษฐกิจยุโรปซึ่งคาดว่ายังติดลบและจีนอาจเติบโตได้ต่ำกว่าคาดจากปัญหาสินเชื่อ แต่ภาพรวมของประเทศหลักของโลกยังคงมาตรการกระตุ้นเศรษฐกิจ มีเพียงสหรัฐที่ส่งสัญญาณจะชะลอมาตรการกระตุ้นเศรษฐกิจแบบผ่อนคลายเชิงปริมาณ (คิวอี)
สำหรับเศรษฐกิจสหรัฐคาดว่าเติบโตประมาณ 1.52% ในปี 2556 และเติบโตได้ดีในปี 2557 ในอัตรา 33.5% โดยตลาดแรงงานและตลาดที่อยู่อาศัย กำลังฟื้นตัวอย่างมีเสถียรภาพ ยกเว้นตัวเลขภาคอุตสาหกรรมที่ยังไม่ค่อยดีนัก ส่วนแนวโน้มอัตราดอกเบี้ยสหรัฐยังคงดอกเบี้ยระดับต่ำที่ 2.5% ต่อไป เนื่องจากไม่มีความเสี่ยงเรื่องของอัตราเงินเฟ้อ 
ขณะเดียวกันธนาคารกลางสหรัฐ (เฟด) ได้ประเมินทิศทางดอกเบี้ยนโยบายของสหรัฐว่าจะปรับตัวเพิ่มขึ้นในปี 2557 มาอยู่ที่ระดับประมาณ 1% และหากเศรษฐกิจสหรัฐอยู่ในภาวะปกติอัตราดอกเบี้ยที่เหมาะสมควรอยู่ที่ระดับประมาณ 4% ดังนั้นในระยะ 3-4 ปี จากนี้แนวโน้มดอกเบี้ยสหรัฐจะอยู่ในทิศทางขาขึ้น แต่การปรับขึ้นดอกเบี้ยคงจะค่อยเป็นค่อยไป เนื่องจากเศรษฐกิจยังไม่ได้เติบโตรวดเร็ว
“อเบอร์ดีนมองว่าการเติบโตของเศรษฐกิจตลาดพัฒนาแล้วจะดีกว่ากลุ่มประเทศตลาดเกิดใหม่ โดยคาดว่าในปี 2556 จะเติบโต 1% และเพิ่มเป็น 1.9% หรือโตเท่าตัว ขณะที่เศรษฐกิจของประเทศในกลุ่มตลาดเกิดใหม่ยังเติบโตสูง แต่ชะลอตัวลง โดยคาดว่าจะเติบโต 4.9% ในปี 2556 และเพิ่มเป็น 5.5% ในปี 2557 ทำให้ตลาดพัฒนาแล้วน่าสนใจมากขึ้น” นายพงค์ธาริน กล่าว
ขณะที่การถือครองตราสารหนี้ไทยโดยนักลงทุนต่างชาติในปัจจุบันมีประมาณ 3 หมื่นล้านเหรียญสหรัฐ ซึ่งหากนักลงทุนต่างชาติจะขายตราสารหนี้ออกทั้งหมดก็ไม่น่ากระทบ เนื่องจากเศรษฐกิจไทยแข็งแกร่งพอที่จะรองรับแรงขายได้ โดยประเทศไทยมีทุนสำรองในปัจจุบันสูงมากประมาณ 1.7 แสนล้านเหรียญสหรัฐ ดุลบัญชีเดินสะพัดไม่ติดลบ หนี้ต่างประเทศก็ไม่มาก และมีระบบอัตราแลกเปลี่ยนแบบลอยตัวไม่เหมือนปี 2540 ที่คงที่
นายพงค์ธาริน กล่าวว่า ในส่วนของเศรษฐกิจไทยนั้น บลจ.อเบอร์ดีน ได้ปรับประมาณการเติบโตลงเหลือ 4.34.8% ในปีนี้ โดยมีอัตราเงินเฟ้ออยู่ที่ประมาณ 2.3-2.8% หลังจากไตรมาสแรกปี 2556 เศรษฐกิจขยายตัวต่ำกว่าคาด โดยมองว่าหากเศรษฐกิจยังชะลอตัวลง ธนาคารแห่งประเทศไทย (ธปท.) สามารถลดอัตราดอกเบี้ยเพื่อกระตุ้นเศรษฐกิจได้ และคาดว่าแนวโน้มอัตราดอกเบี้ยนโยบายจะไม่ปรับขึ้นในช่วง 12 เดือนจากนี้ โดยอาจเห็นการปรับขึ้นในช่วงครึ่งหลังของปี 2557 จากปัจจุบันอยู่ที่ 2.5%
ด้านแนวโน้มค่าเงินเหรียญสหรัฐในช่วง 6-10 เดือนข้างหน้ายังแข็งค่า ทำให้โอกาสที่ค่าเงินบาทจะแข็งไปอยู่ระดับ 28-29 บาทต่อเหรียญสหรัฐ มีน้อย จึงมองว่าจะทรงตัวอยู่แถวปัจจุบันที่ระดับ 31 บาทต่อเหรียญสหรัฐ
นายอดิเทพ วรรณพฤกษ์ ประธานเจ้าหน้าที่บริหารฝ่ายการลงทุน บลจ.อเบอร์ดีน กล่าวว่า ปัจจุบันนักลงทุนต่างชาติที่ซื้อหุ้นไทยในปี 2555 ยอดสุทธิประมาณ 2,500 ล้านเหรียญสหรัฐ ได้ขายหุ้นออกไปจนหมดแล้วในปี 2556 แต่โดยรวมปัจจัยพื้นฐานของตลาดหุ้นไทยยังแข็งแกร่ง กำไรบริษัทจดทะเบียนยังเติบโต จึงไม่ได้เปลี่ยนมุมมองต่อตลาดหุ้นไทย
อย่างไรก็ตาม แต่การฟื้นตัวของเศรษฐกิจสหรัฐก็ให้ตลาดหุ้นสหรัฐน่าสนใจ แม้จะปรับตัวขึ้นมามาก แต่หากมองในแง่ของสัดส่วนราคาต่อกำไรสุทธิ (พี/อี) ของตลาดในอดีตยังอยู่ในระดับค่าเฉลี่ยในอดีตถือว่าไม่แพง กำไรบริษัทจดทะเบียนเติบโต มีฐานะแข็งแกร่ง เงินสดมาก และหนี้น้อย